6.4.2022
SK
Úradný vestník Európskej únie
C 152/117
1.7.
Na základe viacerých stanovísk (1) a v súlade s pilierom sociálnych práv EHSV podporuje opatrenia na úrovni EÚ a členských štátov zamerané na posilnenie spolupráce medzi systémami zdravotníctva, pričom sa musí brať ohľad na hodnoty EÚ, akými sú dôstojnosť a spravodlivá hospodárska súťaž, a zamerané na vzostupnú konvergenciu systémov zdravotnej starostlivosti a sociálnych systémov. 1.8.
Počas pandémie sme zaznamenali potrebné rozšírenie činnosti EÚ, ako aj jednotlivých štátov nevídaných rozmerov na pomoc jednotlivým podnikom aj jednotlivcom.
EHSV zdôrazňuje, že je dôležité prejsť od núdzových opatrení k produktívnym investíciám v záujme inkluzívnej a udržateľnej obnovy zo strednodobého a z dlhodobého hľadiska a taktiež preto, aby sa zabránilo tomu, že fiškálna a menová politika budú vystavené vysokému inflačnému riziku, ktoré môže viesť k stagflácii. 1.9.
EHSV víta úsilie Európskej komisie podporovať vnútroštátne kampane na zvýšenie mediálnej gramotnosti v spolupráci s Európskym strediskom pre monitorovanie digitálnych médií (EDMO) a expertnou skupinou pre mediálnu gramotnosť, čím ďalej prispieva k boju proti dezinformáciám vrátane dezinformácií o očkovaní, ktoré spôsobujú neopodstatnené obavy a vážne škody. 1.10.
Výbor podporuje úsilie o zintenzívnenie medzinárodnej spolupráce a posilnenie sily Európy v medzinárodných inštitúciách.
EHSV poukazuje na to, že akékoľvek oslabenie postavenia Európy a zapojenia do medzinárodných organizácií vytvára priestor pre ostatné krajiny mimo EÚ, aby konali spôsobom, ktorý je nepriaznivý pre hodnoty, ktoré Európska únia zastáva.
2.
Všeobecné pripomienky 2.1.
Začiatkom roka 2020 pandémia COVID-19 odhalila niektoré existujúce nedostatky v zdravotníctve, mnohých štátoch a inštitúciách EÚ, ako aj v niektorých hospodárskych odvetviach.
To všetko ešte viac prispelo k závažnosti krízy a sociálnej nerovnováhe. 2.2.
Komisia víta, že Európska únia a jej inštitúcie pristúpili k priebežnému hodnoteniu procesov počas pandémie, a to z hľadiska bezprecedentného zaťaženia systémov zdravotníctva, ako aj vplyvu na Európsku úniu ako celok.
Komisia zdôrazňuje, že toto uplynulé obdobie by sa malo hodnotiť aj ako núdzový test demokratického a jednotného fungovania EÚ. 2.3.
EHSV oceňuje obrovské úsilie rôznych inštitúcií EÚ pri koordinácii pomoci s očkovaním, vnútroštátnych inštitúcií pri poskytovaní sociálnej ochrany a podporných programov, ako aj podnikov, ktoré urobili, čo je v ich silách, aby ochránili svojich zamestnancov a svoje činnosti, a ktoré čelili problému dokázať rýchlo obnoviť normálnu situáciu, pokiaľ ide o zamestnanosť a dodávky základných výrobkov.
Zároveň konštatujeme, že na zabezpečenie úplnej stability a rovnováhy na trhu práce ešte treba urobiť veľa krokov. 2.4.
EHSV zdôrazňuje, že prvé a hlavné ponaučenie, ktoré sme si zobrali, je, že najmä v čase pandémií, ktoré majú regionálnu a/alebo nadnárodnú povahu, musíme spolupracovať na európskej úrovni s cieľom nájsť spoločné nástroje nielen na reakciu v oblasti zdravia, ale aj na zvládnutie núdzovej situácie a sprevádzanie prechodu na rýchlu, ale inkluzívnu a udržateľnú obnovu.
Výbor zvýrazňuje pozitívny prístup európskych inštitúcií k zavádzaniu nových a inovatívnych finančných nástrojov, na ktorých sa dohodli solidárnym prístupom založeným na spoločných záujmoch. 2.5.
Najhoršou možnou situáciou by bolo vypuknutie ďalšej krízy predtým, ako sa situácia úplne stabilizuje.
Je preto prioritou Európskej komisie, aby dnes podnikla kroky na posilnenie odolnosti hospodárskych, sociálnych systémov a systémov zdravotníctva do budúcnosti.
EHSV súhlasí s touto stratégiou aj s tým, že je potrebné kriticky sa pozrieť na získané skúsenosti a posilniť krízové riadenie v Európskej únii. 2.6.
Európska komisia uvádza desať dôležitých ponaučení z pandémie, ale iba stručne spomína „nerovnomerný vplyv krízy, ktorá najviac zasiahla zraniteľné skupiny“ a malé a stredné podniky.
V odporúčaniach sa treba kriticky pozrieť na to, čo sa doteraz urobilo, čo fungovalo dobre a čo je potrebné zlepšiť. 2.7.
Ako sa postupne dostávame z krízy, ukazuje sa, že dôležitým problémom je aj nedostatok pracovnej sily v povolaniach s „nízkou kvalifikáciou“, ktoré sú mimoriadne dôležité pre celý systém.
Kríza tiež odhalila našu zraniteľnosť zoči-voči fragmentácii globálnych dodávateľských reťazcov a potrebu prehodnotiť priemyselnú stratégiu v súvislosti s výrobou základných výrobkov.
(1)
Ú. v.
EÚ C 13, 15.1.2016, s. 40, Ú. v.
EÚ C 14, 15.1.2020, s. 1.